== I Danmark ==
Han var søn af [[rigshofmester]]en [[Corfitz Ulfeldt]] og [[Leonora Christina Ulfeldt]], blev opkaldt efter [[Christian 4.|Christian IV]] og blev opdraget hjemme hos forældrene. Allerede [[1640]] blev han som Christian IV's dattersøn forlenet med [[Sankt Hans Klosters Len|Sankt Hans Klosters]] og [[Munkeliv Klosters Len|Munkeliv Klostre]] i [[Bergen]] i [[Norge]]. Ved forældrenes flugt fra Danmark [[1651]] fulgte han, der kort efter mistede sine len, med dem til [[De Forenede Nederlande]], kom vistnok i efteråret derfra til dem i [[Stralsund]] og opholdt sig der nogle år, efter at de havde taget ophold i [[Stockholm]]. Hertil kom han dog også i sommeren [[1654]], tiltrådte derefter en længere udenlandsrejse med ophold blandt andet i [[England]], [[Schweiz]] (immatrikuleret ved [[Université de Genève|universitetet]] i [[Genève]] [[1656]]) og [[Kongeriget Frankrig|Frankrig]], men traf atter faderen foran [[Fredericia|Frederiksodde]] i efteråret [[1657]]. Under [[Freden i Roskilde|fredsforhandlingerne]] under [[Karl Gustav-krigene|krigen]] i [[1658]] var det ham, som for faderen stod for flytningen af [[Jørgen Seefeldt]]s bibliotek fra [[Ringsted]] til [[Bavelse]]. Han har så været nogen tid hos forældrene i [[Malmø]], men rejste bort derfra.
Personbillede_savnes Religion Samfund Historie Religionsvidenskab